EU: Pomoć poljoprivrednicima zbog ešerihije
Komesar Evropske unije za poljoprivredu, Dačijan Siolos, preporučio izdvajanje paketa u vrednosti od 220 miliona dolara
Ministri poljoprivrede država Evropske unije, danas su u Luksemburgu razgovarali o krizi i njenom ekonomskom uticaju. Od početka krize, evropski poljoprivrednici nisu u stanju da prodaju svoje povrće zbog sve većeg straha potrošača. Rusija je potpuno zabranila uvoz povrća iz Evropske unije. kaže  komesar EU za zdravstvo i potrošnju. Od izbijanja zaraze, 22 osobe su preminule, a obolelo je više od 2400 ljudi. Izvor zaraze ešerihijom koli u Nemačkoj, i dalje je misterija, a nadležni su juče isključili klice pasulja sa farme organske hrane na severu Nemačke. Nemački zdravstveni stručnjaci se pravdaju zbog upozorenja protiv upotrebe krastavaca iz Španije. kaže  senatorka Hamburga za zdravstvo i zaštitu potrošača. Ova zaraza ešerihijom koli je najsmrtonosnija u modernoj eri. Gotovo sve žrtve su Nemci. Još jedanaest evropskih zemalja i Sjedinjene Države, takođe su prijavile slučajeve zaraze, ali se ističe da je većina obolelih boravila u severnoj Nemačkoj. Simptomi ešerihije koli mogu da obuhvate grčeve u stomaku, dijareju, groznicu, povraćanje i druge komplikacije opasne po život.